ก่อนหน้านี้หนูเป็นคนที่สนุกสนานอยู่ตอนเวลาจนเพื่อนชอบพูดว่าเบื่อหนูแล้วหนูก็เอาแต่คิดว่าเพื่อนเบื่อหนูเพราะอะไร แต่อยู่ดีๆหนูก็รู้สึกไม่สนุกกับอะไรหลายๆอย่างทั้งๆที่เมื่อก่อนไม่ได้เป็นแบบนี้ รู้สึกไม่มีความสุข รู้สึกเหนื่อยตลอดเวลา เคลียด เพราะเพื่อนลืมส่งงานให้ แล้วมันก็ร้องไห้ออกมาโดยที่ปกติจะเป็นคนที่ร้องไห้ยาก ข้าวก็รู้สึกว่าจะกินได้น้อยลง เวลาเคลัยดจะปวดหัวมาก
สวัสดีค่ะอารมณ์ความรู้สึกของคนเรานั้นสามารถเปลี่ยนแปลงขึ้นลงได้ตลอดเวลา แต่อารมณ์เบื่อ หรือเศร้า หรือไม่มีความสุขที่มากผิดปกตินั้น อาจเป็นได้ว่าเกิดจากอาการของโรคบางอย่าง เช่น โรคทางต่อมไร้ท่อ เช่น ไทรอยด์ทำงานมากหรือน้อยเกินไป การใช้ยาบางประเภท ที่ส่งผลต่อจิตและประสาท เช่น ยาลดความดันโลหิตบางชนิด ยารักษาสิวบางชนิด ยาสเตียรอยด์ ยาคุมกำเนิด ยากันชัก และสารเสพติดบางอย่าง โรคทางอารมณ์ เช่นโรคซึมเศร้าโรควิตกกังวล หรือโรคทางสมองบางอย่าง เป็นต้นแนะนำว่าควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไป ไม่ควรปล่อยทิ้งไว้ค่ะ แต่หากมีอาการเบื่อหรือเศร้ามาก ควรพบแพทย์เพื่อขอความช่วยเหลือโดยเร่งด่วน หรืออาจใช้บริการสายด่วนสุขภาพจิต ของกรมสุขภาพจิต โทร 1323 เพื่อปรึกษาอาการเบื้องต้นได้โดยไม่เสียค่าใช้จ่ายค่ะขอเป็นกำลังใจให้นะคะ